Oslo, 31. august

Oslo, 31. august er en norsk dramafilm fra 2011, regissert av Joachim Trier og med Anders Danielsen Lie i hovedrollen. Filmen hadde premiere 31. august, som sammenfaller med verdens overdosedag. Handlingen følger ett døgn i livet til en rusavhengig mann i Oslo, etter endt rehabilitering, idet han konfronteres med avgjørende valg for fremtiden.Trailer - Oslo, 31. august (Oslo, August 31st)

 Handling 

Anders er en 34 år gammel person med rusmiddelavhengighet i behandling på en senter i Oslo. Når han gis sin første mulighet til å forlate senteret forsøker han å ta livet sitt etter å ha truffet en ekskjæreste. Han klarer ikke å gjennomføre selvmordet, går tilbake til behandlingssenteret og deltar i gruppeterapi.  

30. august får Anders igjen fri til å reise inn til Oslo hvor han skal på jobbintervju. Han besøker først vennene Thomas og Rebecca. Han innrømmer overfor dem at han møtte ekskjæresten Malin, men at han ikke følte noe, og at han aldri elsket Iselin, en annen ekskjerte. Anders avslører videre at han er deprimert og lite begeistret for jobbintervjuet han skal på. Thomas klarer ikke å svare Anders ordentlig og snakker i stede om sine egne problemer i ekteskapet og karrieren. Thomas inviterer Anders på fest hos Miriam, en felles venn, senere på kvelden, og bønnfaller Anders om å ikke gjøre noe dumt.

Jobbintervjuet til en stilling om redaktørassistent går bra, men når Anders blir spurt om hull i CV-en innrømmer han rusproblematikk. Han forlater intervjuet brått. Han skal senere møte søsteren Nina, men blir overrasket når Ninas kjæreste, Tove, møter han i stedet. Tove forklarer at Nina ikke lengre vil treffe han og at de sammen skal innom barndomshjemmet til Anders som skal selges for å betale for rusbehandlingen hans. Anders blir sint og tar husnøklene før han går.

Senere på kvelden stikker Anders innom festen til Miriam for å treffe Thomas, som ikke er der. De andre gjestene vet ikke om rusproblemene til Anders og det tar ikke lang tid før han han drikker alkohol. Miriam og Anders prater om alderdom og hun innrømmer at hun synes det er vanskelig at alle vennen hennes har slått seg ned med familier, noe hun ikke selv har gjort. De kysser, men det blir pinlig. Anders forsøker å ringe Iselin, men hun tar ikke telefonen. Han stjeler fra de andre gjestene på festen, men forlater når han blir oppdaget av Miriam.

Anders kjøper et gram heroin fra sin tidligere langer. Han møter tilfeldigvis på en gammel venn som er sammen med to unge jenter. På en bar de stikker innom ser Anders mannen Iselin var utro med mot han.  Anders sier til mannen at han tilgir ham, men mannen blir sint og sier at Anders behandlet Iselin dårlig. Anders, vennen og de to jentene fortsetter festen til lang på natt. De ener opp i Frognerbadet der de hopper uti bassenget, men Anders blir ikke med.

På morgenkvisten går Anders hjem til barndomshjemmet. Der forsøker han å ringe Iselin en siste gang, men hun svarer ikke. Han legger igjen en beskjed der han sier at alt han har sagt den siste dagen var løgner. Han går inn på sitt eget barnerom og setter et skudd heroin.

 Kritikk og mottakelse 
 Norge 
Filmen fikk jevnt over gode kritikker i norsk presse. I april 2012 ble den tildelt Filmkritikerprisen. I begrunnelsen fra juryen heter det at «De stemmeberettigede var denne gangen så å si samstemte. Det er én film som virkelig skiller seg ut og plasserer seg i en klasse for seg selv.» Videre skrev juryen at «Filmen forteller en lavmælt, men voldsom historie om å være fanget av egne forventninger, gjennom én persons mørke blikk. Det er rørende og opprørende, men aldri sentimentalt.» De kalte dessuten filmen en kjærlighetserklæring til byen Oslo, «slik vi kjenner den, men ofte ikke presenterer den».Filmkritikerprisen til «Oslo, 31. august». Aftenposten 19. april 2012 

Flere filmanmeldere reagerte på at filmen ikke ble nominert til Amandaprisen 2012 for «beste norske kinofilm». NRKs filmanmelder Birger Vestmo kalte det «nesten en skandale»,Forhåndsfavorittene utelatt. nrk.no 19. juni 2012 mens Aftenpostens anmelder Kjetil Lismoen kalte det «en skandaløs utelatelse».- En skandale at de ikke er nominert. Aftenposten 19. juni 2012 Filmen vant hele syv priser under Kanonprisen 2011 og ble dermed mestvinnende film under Kanonprisen.

 Dagbladet: Bevegende bysommer, 
 NRK Filmpolitiet: Forventningene var store – og ble innfridd!, 
 Aftenposten, Et svært sterkt skuespillerløft, 

Filmen hadde et samlet besøkstall på norske kinoer på .Filminstituttets årsmelding for 2011, side 39 På verdensbasis ble den sett av over  på kino, hvorav nesten  i Frankrike, der filmen i dag er regnet som en klassiker.

 Internasjonalt 
Filmen fikk også stor oppmerksomhet internasjonalt. Den hadde sin verdenspremiere i programmet Un certain regard i mai 2011 på filmfestivalen i CannesOSLO, 31. AUGUST (OSLO, AUGUST 31ST ), Festival de Cannes og vant «bronsehesten» som beste film på Stockholms filmfestival 2011.'Oslo' tops Stockholm fest, Variety, 20. november 2011 Filmen ble i tillegg valgt ut til å vises på Sundance-festivalen i januar 2012.Joachim Trier til Redford-festival, Dagbladet, 20. desember 2011 I 2013 ble filmen nominert til César-prisen i Frankrike for beste utenlandske film.«Oslo, 31. august» kan vinne fransk filmpris, VG, 22. februar 2013 Den ble også vist på blant annet BBC i 2013.

 Priser og nominasjoner 
 Pris  Kategori  Nominert/vinner  Resultat Kanonprisen 2011 Beste mannlige hovedrolle  Anders Danielsen Lie   Beste birolle  Hans Olav Brenner   Beste regi  Joachim Trier   Beste manus  Eskil Vogt og Joachim Trier   Beste produsent  ,  og Sigve Endresen   Beste foto     Beste klipp  Olivier Bugge Coutté   Beste lyddesign  Gisle Tveito   Beste produksjonsdesign   og    Beste nyskaper  Olivier Bugge Coutté og Gisle Tveito   Filmkritikerprisen i Haugesund 2011  Filmkritikerprisen i Haugesund    Nordisk råds filmpris 2011  Nordisk råds filmpris    Stockholms filmfestival bronsehesten – beste film    Beste foto     Amandaprisen 2012 Beste regi  Joachim Trier   Beste mannlige hovedrolle  Anders Danielsen Lie   Beste foto     Beste produksjonsdesign / scenografi   og    Beste klipp  Olivier Bugge Coutté   Beste lyddesign  Gisle Tveito   Folkets Amanda    Filmkritikerprisen 2012  Filmkritikerprisen     César-prisen 2012  Beste utenlandske film    Bodilprisen 2012  Beste utenlandkse film     Istanbul International Film Festival 2012  International Competition    Lisbon & Estoril Film Festival 2012  Special Mention    Transilvania International Film Festival 2012  Transilvania Trophy - beste film    Boston Online Film Critics Association  BOFCA Award – beste utenlandske film    BOFCA Award – beste film    Festival del Cinema Europeo 2012  Golden Olive Tree – beste europeiske film    International Cinephile Society Awards 2013  ICS Award – Best Adapted Screenplay  Eskil Vogt og Joachim Trier    ICS Award – Best Film Not in the English Language     ICS Award – Best Actor  Anders Danielsen Lie   Ole Awards 2012  Beste utenlansdske film    RiverRun International Film Festival 2012  Beste skuespiller  Anders Danielsen Lie  

 Rolleliste 
 Anders Danielsen Lie – Anders
 Hans Olav Brenner – Thomas
 Ingrid Olava – Rebekka
 Øystein Røger – David
 Kjærsti Skjeldal – Miriam
 Tone Mostraum – Tove
 Petter Width Kristiansen – Petter
 Emil Lund – Calle
 Johanne Kjellevik Ledang – Johanne
 Renate Reinsve – Renate
 Andreas Braaten – Karsten

 Musikk 
Oslo, 31 august EP er en 3 låters EP av artisten Torgny Amdam, skrevet for filmen Oslo, 31 august.

 Referanser 

 Eksterne lenker 



Kategori:Filmer lagt til Oslo
Kategori:Filmer fra 2011
Kategori:Norske filmer fra 2010-årene
Kategori:Norske dramafilmer
Kategori:Norskspråklige filmer
Kategori:Filmer regissert av Joachim Trier
Kategori:Filmer med vinnere av Kanonprisen‎